tirso, ani elsa sa pabulong na turing, kasabay ang pagkukubli ng bibig sa likod ng kanyang pamaypay, hindi ba maganda ang pelikulang ito? oo nga, elsa, ang magiliw na sambot ng makata na humilig pa mandin ng kaunti sa dakong kinalilikmuan ng kanyang kaagapay, at tangi sa maganda ay nakapagtuturo pa sa mga nanonood. mga ganyang palabas ang talagang nasasarapan ko. iiwan pa ba natin ang pelikulang ito hangga'hindi natatapos? kung ibig mo'dito na natin antabayanan ang paghihip ng sipul ng yelo, at kung malapit nang aahon si quezon ay saka na tayo lumabas. mabuti nga yata. bakit ay masama pa, ang lagay ng panahon: ang ula'tila papalakas pa. at ang dalawa ay nagpako ng nawiwiling mga mata sa iba'ibang pangyayaring nakapagpapakaba ng loob na ipinakikita ng palabas na iyon. hindi natataho ni tirso ang lihim na kinikimkim sa diwa ng kanyang magandang liyag.